Sulevi Peltola

Sulevi Peltola (s. 7. joulukuuta 1946 Viljakkala) on suomalainen näyttelijä. Hän valmistui vuonna 1968 Suomen Teatterikoulun näyttelijä­kurssilta ja toimi sen jälkeen niin Rauni Mollbergin kuin Mikko Niskasenkin avustajana. Uransa alku­aikoina Peltola oli perustamassa KOM-teatteria. Hän on tehnyt toistuvasti yhteis­työtä ohjaaja Matti Ijäksen kanssa.

Ura 

Peltola on ohjannut Yleisradiolle muun muassa televisio­sarjoja Tytöt, Enkelten siipi, Pudonneita ja Pankkiherroja.

Peltola on ollut yksi Yle Draaman pitkä­aikaisimmista työn­tekijöistä, aluksi televisio­teatterin näyttelijänä ja sittemmin ohjaajana. Vuodesta 2008 Peltola on toiminut freelancerina. Tuoreita elo­kuva­töitä on muun muassa Preeti Leppäsen rooli Timo Koivusalon elo­kuvassa Täällä Pohjan­tähden alla (2009). Peltola nähdään myös Aku Louhimiehen elokuvassa Vuosaari (2012).

Vuodesta 1999 asti Peltola näytteli Onni Partasta TV1:n draama­sarjassa Kotikatu. Keväällä 2009 Peltola jäi sairaus­lomalle, ja hänen rooli­hahmonsa kirjoitettiin ulos sarjasta. Maalis­kuussa 2010 uutisoitiin Peltolan olevan jälleen työ­kykyinen. Peltola palasi sarjaan takaisin vuoden 2011 lopulla.

Yksityiselämä 

Peltolan tytär Suvi-Sini Peltola on näyttelijä, ja hänen sisarensa Sirkku Peltola on näytelmä­kirjailija ja teatteri­ohjaaja.

Filmografia

Lähteet

Aiheesta muualla 

 

Suomalaiset näyttelijät
Jussi-palkinnon saajat
Vuonna 1946 syntyneet
Elävät henkilöt